Մեթյու Մոդայն

**Մեթյու Մոդայն** (, ), ամերիկացի դերասան, որն առավել հայտնի է Ս. Կուբրիկի «Ամբողջապես մետաղական թաղանթ» և Ա. Փարքերի «Թռչուն» ֆիլմերում իր դերերով:

## Կենսագրություն
Ծնվել է Կալիֆոռնիայում մորմոնների ընտանիքում, Մեթյուն ունի վեց քույր ու եղբայր: Մեթյուն դերասանուհի Նոլա Մոդին Ֆեյրբենքսի եղբորորդին է և ոսկի որոնող, ռահվիրա Ռալֆ Ջեյքոբուս Ֆեյրբենքսի ծոռը: Նրա հայրը՝ Մարկը, իսկ ավելի ուշ՝ Մեթյուն ինքը, աշխատել է ավտոկինոթատրոններում: 1979 թվականին Մեթյուն տեղափոխվել է Նյու Յորք և աշխատել է որպես խոհարար Մանհեթենի *Au Natural* ռեստորանում: Այնտեղ նա հանդիպել է իր կնոջը՝ Կարիդադ Ռիվերային, և զույգը ունեցել է երկու երեխա:

Մեթյուն սովորել է Ստելլա Ադլերի մոտ նրա դերասանական կոնսերվատորիայում: Դեռևս ուսանողական տարիներին նա սկսել է գլխավոր դերեր ստանալ կինոյում, ապա՝ թատրոնում և հեռուստատեսությունում:

Մեթյուն նախընտրում է հեծանիվ քշել: Նա ղեկավարում է «Bicycle for a day» կազմակերպությունը, որի համար 2009 թվականին ստացել է Էկոլոգիայի և կրթության կենտրոնի մրցանակ:

## Կարիերա
### Ֆիլմ
1983 թվականին Մոդինի կինոդեբյուտը տեղի է ունեցել՝ «Փոքրիկ, դա դու ես» ֆիլմում: Նույն թվականին Մեթյուն խաղացել է գլխավոր դերը «Պարտվողները» ռազմական դրամայում, որի համար նա ստացել էր Վենետիկի կինոփառատոնի արծաթե մրցանակը: Այս դերից հետո դերասանը ձեռք է բերել համաշխարհային ճանաչում, որն ամրապնդվել է «Թռչուն» (1984 թվական) և «Ամբողջապես մետաղական թաղանթ» (1987 թվական) ֆիլմերի թողարկումից հետո:

1993 թվականին Մեթյուն գլխավոր դեր է խաղացել «Երկար կյանք երաժշտություն» պատմական դրամայում, իսկ 1997 թվականին՝ «Ինչ լսեց խուլը» դրամատիկ կատակերգությունում: Երկու նախագծերի համար էլ նա առաջադրվել է «Ոսկե գլոբուս» մրցանակի, իսկ առաջինի համար՝ նաև «Էմմի» մրցանակի: Բացի այդ, 1993 թվականին թողարկվել է «Կարճ ճանապարհներ» ֆիլմը՝ դերասանի մասնակցությամբ: Ֆիլմը արժանացել է «Գլոբուս» մրցանակի՝ «Լավագույն անսամբլային դերասանական կազմ» անվանակարգում:

2000-ականների սկզբին Մոդինին կարելի էր տեսնել այնպիսի նախագծերում, ինչպիսիք են «Ամուսնալուծություն», «Փոխադրողը 2» և «Մարիա», որոնցից վերջինս արժանացել է չորս մրցանակի Վենետիկի կինոփառատոնում:

2012 թվականին Մեթյուն մարմնավորել էր կապիտան Փիթեր Ֆոլիի դերը «Խավարի ասպետը: Լեգենդի վերածնունդը» ֆիլմում, իսկ 2013 թվականին՝ Ջոն Սկալիի դերը «Ջոբս: Գայթակղության կայսրություն» ֆիլմում: 2016 թվականին թողարկվել էր «Տարօրինակ դեպքեր» սերիալը՝ դերասանի մասնակցությամբ: Նախագիծը արժանացել է ԱՄՆ կինոդերասանների գիլդիայի մրցանակին՝ դրամատիկ սերիալում անսամբլի կողմից լավագույն կատարման համար:

2021 թվականի հունվարին Ռուսաստանում թողարկվել էր «Breaking Bad in Yuba County» քրեական կատակերգությունը, որտեղ Մեթյուն խաղացել է Կարլ Բաթոնսի դերը: Ֆիլմում նկարահանվել են նաև Էլիսոն Ջեննին և Միլա Կունիսը:

### Թատրոն
Մեթյուն հանդես է եկել Արթուր Միլլերի «Կադրի ավարտը» (Չիկագոյի Գուդմեն թատրոնում) և «Հարություն» ( Լոնդոնի Օլդ Վիկ թատրոնում) պիեսների բեմադրություններում: Նա խաղացել է Ատիկուս Ֆինչի դերը Հարփըր Լիի «Ծաղրասարյակ սպանելը» պիեսի բեմական ադապտացիայում՝ Կոնեկտիկուտի Հարթֆորդ Սթեյջ թատրոնում: «Ծաղրասարյակ սպանելը» այս բեմադրությունը դարձել է թատրոնի քառասունհինգ տարվա պատմության մեջ ամենահաջողված բեմադրությունը:

2010 թվականին Մեթյուն գլխավոր դեր էր խաղացել Էբիգեյլ Բրեսլինի հետ միասին «Հրաշք գործողը» բրոդվեյի 50-ամյակին նվիրված ներկայացման մեջ Մանհեթենի *Circle in the Square* թատրոնում:

2013 թվականի աշնանը դերասանին կարելի էր տեսնել Լոս Անջելեսի *Geffen Playhouse* ներկայացվող «Մեթյու Մոդինը փրկում է ալպական» անվանումով ինքնապարոդիկ կատակերգությունում:

## Ֆիլմագրություն
### Ֆիլմ

### Հեռուստացույց

## Ծանոթագրություններ

## Արտաքին հղումներ

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Ամերիկացի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի մոդելներ